В роках 1990–1992 студовав в Папском теологичном институтѣ Терезианум в Римѣ, де зыскав ступень магистра теологии. Од 5. октобра 1992 до 7. юла 1998 служив на Апостолской нунциатурѣ на Украинѣ. При той службѣ и заграничных миссиях придало му ся, же окрем материнской словенчины говорить по польскы, русскы, талианскы, украинскы, чешскы. По службѣ на нунциатурѣ 9. октобра 1998 зостав од Святой Столицѣ вызнаменаный крестом Pro Ecclesia et Pontifice (За заслугы перед Церквов и Папов). Пак служив на Словакии при Конгрегации отцьов лазаристов. Од августа 2000 посланый зась на Украину, де быв парохом в Перечинѣ, а тыж з двома помочниками служив про римокатоликов Ужанщины.

Таоізм (даколи писаный як Даоізм) означує філозофічну школу заложену на текстах Тао те тїнґ (Книга о дорозї і почливости) і Згуанґзі. Дале тыж родину кітайскых реліґійных рухів як наприклад Згенґіі (""ортодоксіа"") або Квуанзген (""цїла реаліта""), котры вєдно ведуть к Зганґ Даолінґ в пізній дінастії Ган. Або тыж кітайска народна реліґія.

Бігом 60. років ся Варгол выпрацовав - з автора інзератів ся став єдным з найславнїшых умелцїв своёй добы. Із своїма сполупрацовниками дефіновав основны терміны той декады. Зачав малёвати знамы америцькы продукты, як наприклад бляшанкы Кемпбеловой поливкы од компанії Campbell Soup Company. Тыж ся занимав творчостёв портретів такых знамых особностей, якыма были наприклад Мерілін Монро, Елвіс Преслі, Мугаммад Алі, Троі Донагу або Елізабет Тейлор. Окрем іншого дізайновав днесь уж преславну фляшку на Кока-Колу. В тій добі Варгол основав умелецьке штудіо „The Factory“ („Фабрика“), в котрім ся обколесив шыроков шкалов умелцїв, писателїв, музикантів і андерґроундовых целебріт. В авґустї зачав Варгол з масовов продукціов сїтодруку. Намагав ся так вытворити уменя нелем з масовых продуктів, але і в масовім чіслї. Метода ґумяного штумпля му зразу зачала припадати „барз домашня“. Проголосив: „Єм незвычайно пасівный. Беру річі так, як суть. Лем ся на них смотрю, позорую світ.“ Тым, же в добі творчого процесу мінімалізовав погляд на дїло, роспутав умелецьку револуцію - ёго роботы ся стали дуже швыдко нелем контроверзны, але і популарны.

Жайворонковы (Alaudidae) є родина середнї великых співавых птахів. Вшыткы виды родины жыють в Старім світї а северній і выходній Австралії, єден ся росшырив і до Северной Америкы.

Педалы уможнюють перенесеня людской мускулной силы на трансмиссию бицикля. Подля платных норм на педалах мають быти на обох боках оранжовѣ одбивачѣ свѣтла.

Кура́, (тур.) Kura, (груз.) მტკვარი Мтквари, (аз.) Kür — рѣка в Турции, Грузии, Азербайджанѣ. Довжка 1364 км, плоха басейну 188 тыс. км2. Мать выток на Арменской высочинѣ в Турции, вливать ся до Каспийского моря.

О частичному измѣненію (п. 3) рѣшенія областной Рады народных депутатôв от 31 октовбра 1991 «О проведеніи областного референдума» утвердити такый текст бюлетеня для голосованія на областному референдумѣ 1 декабря 1991 г. : «Желаєте ли Вы, обы Закарпаття получило из закрѣпленієм в Конституціи Украйины статус спеціальной самоуправляємой адміністративной територіи як субєкта в составѣ независимой Украйины и не входило в любі другі адміністративно-територіальні образованія».